в)

Коефициентът на енергийна ефективност EERPL(Tj) при условия на частичен товар A, B, C, D се определя, както е изяснено по-долу: При условие на частичен товар A (пълно натоварване) обявената мощност на даден агрегат се счита за равна на хладилния товар (PdesignR). При условия на частичен товар B, C, D може да има две възможности: i) Ако обявената мощност (DC) на даден агрегат отговаря на изискваните хладилни товари, тогава трябва да се използва съответната стойност на EERDC на агрегата. Това може да стане при агрегати с многостепенно регулиране на мощността EERPL(TB,C or D) = EERDC ii) Ако обявената мощност на даден агрегат е по-голяма от изисквания хладилен товар, тогава агрегатът трябва да премине през цикли „включен“/„изключен“. Това може да стане при агрегати с фиксирана мощност или многостепенно регулиране на мощността. В такива случаи трябва да се използва коефициент на влошаване на ефективността (Cc), за да се изчисли съответната стойност на EERPL. Това изчисление е изяснено по-долу. (1) За агрегати с фиксирана мощност: За да се получи усреднена във времето температура на изхода, температурите на входа и на изхода за изпитването на мощността трябва да се определят с помощта на следната формула: tизход,средна = t вход,изпитване на мощността + (tизход,изпитване на мощност — tвход, изпитване на мощността) * CR където: — t вход,изпитване на мощността = температура на водата на входа на изпарителя (за условия B, C или D, както е посочено в таблици 22 и 23 от приложение III към Регламент (ЕС) 2016/2281); — t изход,изпитване на мощността = температура на водата на изхода на изпарителя (за условия B, C или D, както е посочено в таблици 22 и 23 от приложение III към Регламент (ЕС) 2016/2281) — t изход,средна = средна температура на водата на изхода на изпарителя по време на цикъл включване/изключване (например + 7 °C, както е посочено в таблици 22 и 23 от приложение III към Регламент (ЕС) 2016/2281) — CR = коефициент на частична мощност, изчислен като хладилния товар (PR), разделен на студопроизводството (Pd) при същите работни условия, както следва: За определянето на tизход,средна се изисква итеративна процедура при всички условия (B, C, D), при които студопроизводството на охладителя (при дадена стъпка на регулатора) е по-голямо от изисквания хладилен товар. — Изпитване при tизход от таблица 22 или 23 от Регламент (ЕС) 2016/2281 при дебит на водата съгласно определеното за изпитвания при условие „A“ за охладители с фиксиран дебит на водата или с фиксирана температурна разлика за охладители с променлив дебит; — Изчисляване на CR; — Прилага се изчислението на tизход,средна за изчисляване на коригираната tизход,изпитване на мощността, при която трябва да се проведе изпитването, за да се получи tизход,средна, равна на температурата на изхода, както е определено в таблици 22 или 23 от приложение III към Регламент (ЕС) 2016/2281; — Повторно изпитване с коригираната tизход и същия дебит на водата; — Преизчисляване на CR; — Повтаряне на предходните стъпки докато CR и tизход,изпитване на мощността спрат да се променят. След това за всяко условие на частичен товар B, C, D се изчислява EERPL, както следва: Текст на изображението където: — EERDC е EER, съответстващ на обявената мощност (DC) на агрегата при същите температурни условия като за условия на частичен товар B, C, D; — Cc е коефициентът на влошаване на ефективността за охладители при условия на частичен товар B, C, D — CR е коефициентът на частична мощност за условия при частичен товар B, C, D. Що се отнася до охладителите, влошаването на ефективността вследствие на ефекта от изравняване на налягането, когато агрегатът се рестартира, може да се счита за пренебрежимо малко. Единственият ефект, който ще окаже въздействие върху EER при периодично действие, е остатъчната консумирана мощност когато компресорът се изключва. Вложената електроенергия, докато компресорът на агрегата е изключен, се измерва, когато компресорът е изключен най-малко за 10 минути. Коефициентът на влошаване на ефективността Cc се определя за всеки коефициент на частично натоварване, както следва: Ако Cc не е определен чрез изпитване, то по подразбиране коефициентът на влошаване на ефективността Cc е 0,9. (2) За агрегати с променлива мощност: Определя се обявената мощност и EERPL при най-близката стъпка или степен на регулатора на мощността на агрегата за достигането на изисквания хладилен товар. Ако тази стъпка не позволява да се достигне изискваният хладилен товар в рамките на ± 10 % (например между 9,9 kW и 8,1 kW за изискван хладилен товар от 9 kW), тогава се определя мощността и EERPL при определените температури при частично натоварване за стъпките от всяка от страните на изисквания хладилен товар. След това мощността при частично натоварване и EERPL при изисквания хладилен товар се определят чрез линейна интерполация между получените резултати от тези две стъпки. Ако най-малката стъпка на регулатора на агрегата е по-висока от изисквания хладилен товар, тогава EERPL при изисквания коефициент на частично натоварване се изчислява чрез уравнението за агрегати с фиксирана мощност.